cyanic-selkie/wikianc huggingface dataset:
Μαρινάρισμα
Μαρινάρισμα είναι η διαδικασία της εμβάπτισης τροφίμων σε συχνά όξινο υγρό με μπαχαρικά πριν το μαγείρεμα. Η προέλευση της λέξης υπαινίσσεται τη χρήση της άλμης (Aqua Marina) στην διεργασία οξίνισης, η οποία οδήγησε στην τεχνική της προσθήκης γεύσης με εμβάπτιση σε υγρό. Το υγρό αυτό, η «μαρινάδα», μπορεί να είναι είτε όξινο (φτιαγμένο με συστατικά όπως ξίδι, χυμό λεμονιού ή κρασί) ή ενζυματικό (φτιαγμένο με συστατικά όπως ανανάς, παπάγια ή ακτινίδιο).. Εκτός από αυτά τα συστατικά, μια μαρινάδα συχνά περιέχει έλαια, βότανα και μπαχαρικά για περαιτέρω γεύση των τροφίμων.
Χρησιμοποιείται συνήθως για βελτίωση της γεύσης στα τρόφιμα και να μαλακώσει τα σκληρότερα τεμάχια κρέατος. Η διαδικασία μπορεί να διαρκέσει δευτερόλεπτα ή ημέρες. Διαφορετικές μαρινάδες χρησιμοποιούνται σε διαφορετικές κουζίνες. Για παράδειγμα, στην ινδική κουζίνα η μαρινάδα συνήθως παρασκευάζεται με μίγμα μπαχαρικών.
Τα συνηθέστερα υλικά μαρινάδας είναι λάδι, κρασί, ξύδι, λεμόνι και διάφορα μπαχαρικά. Μαρινάρισμα γίνεται συνήθως σε κόκκινο κρέας, ψάρι και πουλερικά.
Μια παρόμοια μορφή παρασκευής τροφίμων (maceration) είναι όταν ωμά, αποξηραμένα ή διατηρημένα φρούτα ή λαχανικά βυθίζονται σε ένα υγρό όπως κρασί, χυμός μήλου κλπ ώστε να μαλακώσουν και/ή να απορροφήσουν την γεύση του.
Λειτουργία
Στα κρέατα, το οξύ προκαλεί διάσπαση των ιστών, επιτρέποντας έτσι περισσότερη υγρασία να απορροφηθεί και να καταλήξει σε ένα πιο χυμώδες τελικό προϊόν, ωστόσο, πάρα πολύ οξύ μπορεί να είναι επιζήμιο για το τελικό προϊόν. Μία καλή μαρινάδα έχει μια ισορροπία από οξέα, έλαια και μπαχαρικά. Όταν καταψύξουμε ωμό μαριναρισμένο κρέας, η μαρινάδα μπορεί να διασπάσει την επιφάνεια και να μετατρέψει σε παστώδες το εξωτερικό στρώμα.
Μαρινάρισμα με ασφάλεια
Το ωμό κόκκινο κρέας, τα ψάρια και το κοτόπουλο μπορεί να περιέχουν επιβλαβή βακτήρια που μπορούν να μολύνουν τη μαρινάδα. Το μαρινάρισμα πρέπει να γίνει στο ψυγείο ώστε να ανασταλεί η βακτηριακή ανάπτυξη. Η χρησιμοποιημένη μαρινάδα δεν θα πρέπει να μπαίνει σε μια σάλτσα, εκτός αν καθίστανται ασφαλής με βρασμό αμέσως πριν από τη χρήση. Διαφορετικά, πρέπει να χρησιμοποιηθεί φρέσκια ή κάποια μαρινάδα που δεν έχει αγγίξει το κρέας. Το δοχείο που χρησιμοποιείται για το μαρινάρισμα πρέπει να είναι από γυαλί ή πλαστικό για τρόφιμα. Το μέταλλο, συμπεριλαμβανομένων των κεραμικών σμάλτων που μπορεί να περιέχουν μόλυβδο, αντιδρά με το οξύ της μαρινάδας και πρέπει να αποφεύγεται.
Αναφορές
Κατηγορία:Τεχνικές μαγειρέματος Κατηγορία:Ορολογία μαγειρικής
The Vampire Diaries
Το πιλοτικό επεισόδιο είχε τη μεγαλύτερη τηλεθέαση από οποιαδήποτε σειρά είχε προβληθεί στο The CW από το 2006, από όταν και ξεκίνησε τη λειτουργία του, με τον πρώτο κύκλο να προσελκύει κατά μέσο όρο 3.60 εκατομμύρια τηλεθεατές. Αποτελούσε τη σειρά με τη μεγαλύτερη τηλεθέαση του καναλιού πριν ξεπεραστεί από τη σειρά Arrow. Η σειρά έλαβε αρκετές υποψηφιότητες για βραβεία, κερδίζοντας τέσσερα βραβεία People's Choice και πολλά βραβεία Teen Choice.
Στις 6 Απριλίου 2015, η πρωταγωνίστρια της σειράς Νίνα Ντόμπρεβ επιβεβαίωσε μέσω του προσωπικού της λογαριασμού στο Instagram πως εκείνη και ο συμπρωταγωνιστής της, Μάικλ Τρεβίνο (που υποδύεται τον Τάιλερ Λόκγουντ), θα αποχωρούσαν από τη σειρά μετά το τέλος του έκτου κύκλου. Η Ντόμπρεβ επέστρεψε για να ηχογραφήσει ένα ηχητικό για το φινάλε του έβδομου κύκλου, ενώ ο Τρεβίνο εμφανίστηκε ως guest στους επόμενους δύο κύκλους (7 και 8). Στις 11 Μαρτίου 2016, το The CW ανανέωσε τη σειρά για όγδοο κύκλο, αλλά στις 23 Ιουλίου 2016 ανακοίνωσε πως ο όγδοος κύκλος, ο οποίος θα αποτελείτο από 16 επεισόδια, θα ήταν και ο τελευταίος. Ο τελευταίος κύκλος έκανε πρεμιέρα στις 21 Οκτωβρίου 2016 και ολοκληρώθηκε στις 10 Μαρτίου 2017.
Επισκόπηση σειράς
Η σειρά λαμβάνει χώρα στη φανταστική πόλη Μύστικ Φολς, στη Βιρτζίνια, μια πόλη γεμάτη από υπερφυσική ιστορία από τη στιγμή της εγκατάστασης των μεταναστών από τη Νέα Αγγλία σε αυτήν, στα τέλη του 19ου αιώνα. Ακολουθεί την ιστορία της Ελένα Γκίλμπερτ (Νίνα Ντόμπρεβ), μιας 17χρονης μαθήτριας η οποία μόλις έχασε και τους δύο γονείς της σε δυστύχημα και η οποία ερωτεύεται τον Στέφαν Σάλβατορ (Πολ Γουέσλι), έναν βρικόλακα 162 χρόνων. Η σχέση τους γίνεται ιδιαίτερα περίπλοκη όταν επιστρέφει στο Μύστικ Φολς και ο μεγαλύτερος αδερφός του Στέφαν, ο Ντέιμον (Ίαν Σομερχάλντερ), ο οποίος σχεδιάζει να φέρει πίσω την παλιά του αγάπη, αλλά και του αδελφού του, Κάθριν Πιρς, μια βρικόλακα η οποία είναι σαν δίδυμη της Ελένα. Αν και ο Ντέιμον εμφανίζεται αρχικά ως ο κακός της σειράς ο οποίος κρατάει κακία απέναντι στον αδελφό του αφού εκείνος τον ανάγκασε να γίνει βρικόλακας, στην πορεία τα δύο αδέλφια συμφιλιώνονται, ενώ ο Ντέιμον ερωτεύεται την Ελένα δημιουργώντας ένα ερωτικό τρίγωνο ανάμεσά τους. Και τα δύο αδέλφια προστατεύουν την Ελένα καθώς η πόλη έρχεται αντιμέτωπη με διάφορες απειλές, συμπεριλαμβανομένης και της Κάθριν. Η ιστορία των αδελφών και η μυθολογία της πόλης αποκαλύπτεται μέσω αναδρομών στο παρελθόν καθώς η σειρά προχωράει.
Επιπρόσθετες ιστορίες περιστρέφονται γύρω από τους υπόλοιπους κατοίκους της πόλης και χαρακτήρες της σειράς, κυρίως γύρω από τον μικρότερο αδελφό της Ελένα, τον Τζέρεμι Γκίλμπερτ (Στίβεν Ρ. ΜακΚουίν), τις καλύτερές της φίλες Μπόνι Μπένετ (Κατ Γκράχαμ) και Κάρολαϊν Φορμπς (Κάντις Κινγκ), τους κοινούς τους φίλους Τάιλερ Λόκγουντ (Μάικλ Τρεβίνο) και Ματ Ντόνοβαν (Ζακ Ρόεριγκ) και τον καθηγητή ιστορίας τους και κυνηγό βρικολάκων, Αλάρικ Σόλτζμαν (Ματ Ντέιβις). Η πολιτική της πόλης ενορχηστρώνεται από τους απόγονους των οικογενειών που ίδρυσαν την πόλη, οι οποίοι δημιούργησαν το λεγόμενο "Συμβούλιο των Ιδρυτών". Προστατεύουν την πόλη, κυρίως από τους βρικόλακες, αν και υπάρχουν πολλές περισσότερες υπερφυσικές απειλές όπως λυκάνθρωποι, μάγισσες, υβρίδια και φαντάσματα.
Παραγωγή
Αρχικά, ο Κέβιν Γουίλιαμσον δεν έδειχνε ιδιαίτερο ενδιαφέρον στο να αναπτύξει τη σειρά, βρίσκοντας την υπόθεση παρόμοια με άλλες ιστορίες βρικολάκων. Ωστόσο, με προτροπή της Τζούλι Πλεκ, ξεκίνησε να διαβάζει τα βιβλία και η ιστορία του κέντρισε το ενδιαφέρον: "Ξεκίνησα να συνειδητοποιώ πως ήταν μια ιστορία για μια μικρή πόλη, για το υπόβαθρό της και το τι κρύβεται κάτω από αυτήν". Ο Γουίλιαμσον δήλωσε πως η ιστορία της πόλης θα ήταν ο κύριος στόχος της σειράς και όχι το σχολείο.
Στις 6 Φεβρουαρίου 2009, το Variety ανακοίνωσε πως το The CW έδωσε το πράσινο φως για τον πιλότο του The Vampire Diaries με τον Γουίλιαμσον και την Πλεκ ως τους βασικούς συγγραφείς και εκτελεστικούς παραγωγούς. Στις 19 Μαΐου 2009, η σειρά πήρε επίσημη έγκριση για την τηλεοπτική σεζόν 2009-2010.
Το πιλοτικό επεισόδιο γυρίστηκε στο Βανκούβερ της Βρετανικής Κολομβίας, αλλά τα υπόλοιπα επεισόδια γυρίστηκαν στο Κόβινγκτον της Τζόρτζια (το οποίο εξυπηρετεί ως η φανταστική πόλη της σειράς Μύστικ Φολς, Βιρτζίνια) και διάφορες άλλες τοποθεσίες στην περιοχή της Ατλάντα, για να επωφεληθεί η παραγωγή από τα τοπικά φορολογικά κίνητρα. Το πρωί της 10ης Μαΐου 2012, ξέσπασε φωτιά στο κτίριο της οδού Κλαρκ στο Κόβινγκτον, το οποίο χρησιμοποιούταν ως σκηνικό για το Μύστικ Γκριλ.
Στις 16 Φεβρουαρίου 2010, το The CW ανακοίνωσε πως ανανέωσε τη σειρά για δεύτερο κύκλο επεισοδίων, ο οποίος έκανε πρεμιέρα στις 9 Σεπτεμβρίου 2010. Η σειρά ανανεώθηκε για τρίτο κύκλο στις 26 Απριλίου 2011 με πρεμιέρα στις 15 Σεπτεμβρίου 2011, για τέταρτο κύκλο στις 3 Μαΐου 2012 με πρεμιέρα στις 11 Οκτωβρίου 2012, για πέμπτο κύκλο στις 11 Φεβρουαρίου 2013 με πρεμιέρα στις 3 Οκτωβρίου 2013, για έκτο κύκλο στις 13 Φεβρουαρίου 2014 με πρεμιέρα στις 2 Οκτωβρίου 2014 και για έβδομο κύκλο στις 11 Ιανουαρίου 2015 με πρεμιέρα στις 8 Οκτωβρίου 2015. Ο όγδοος κύκλος ανακοινώθηκε στις 11 Μαρτίου 2016, αλλά στις 23 Ιουλίου 2016, έγινε γνωστό πως θα ήταν και ο τελευταίος της σειράς. Έκανε πρεμιέρα στις 21 Οκτωβρίου 2016 και ολοκληρώθηκε στις 10 Μαρτίου 2017, έπειτα από 16 επεισόδια.
Στην Ελλάδα, η σειρά έκανε πρεμιέρα μέσα από τη συχνότητα του Star Channel στις 21 Σεπτεμβρίου 2012 με προβολή δύο επεισοδίων την εβδομάδα, ενώ ο δεύτερος κύκλος προβλήθηκε τον Δεκέμβριο της ίδιας χρονιάς. Ο τρίτος και ο τέταρτος κύκλος ξεκίνησαν να προβάλλονται το φθινόπωρο του 2013.
Ασινιάν
Το Ασινιάν (γαλλικά: Assignan, οξιτανικά: Assinhan) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
The Vampire Diaries
Κριτικές
Το The Vampire Diaries έλαβε αρχικά μικτές κριτικές οι οποίες βελτιώθηκαν πολύ με την πάροδο του χρόνου και όσο η σειρά εξελισσόταν. Το περιοδικό Entertainment Weekly βαθμολόγησε το πιλοτικό επεισόδιο με Β+, δηλώνοντας πως η σειρά "χαιρετά μια καλοδεχούμενη επιστροφή του Κέβιν Γουίλιαμσον ως συγγραφέα-παραγωγού". Ο κριτικός Κεν Τάκερ ολοκλήρωσε την κριτική του γράφοντας πως το "Diaries μας υπόσχεται μια έντονα διασκεδαστική σεζόν". Η Λίντα Στάσι από την εφημερίδα New York Post έδωσε στην πρεμιέρα άριστα, λέγοντας πως "κόλλησε μετά από ένα επεισόδιο". Η Στάσι επαίνεσε τον βηματισμό του επεισοδίου και "την κακή, αιματηρή δράση των βρικολάκων", η οποία "ξεκινάει από την πρώτη κιόλας σκηνή και συνεχίζεται σε όλη τη διάρκεια του επεισοδίου με τέτοια αγριότητα και ταχύτητα που το κάνει πραγματικά τρομακτικό". Αντιστρόφως, ο Τιμ Γκούντμαν από την εφημερίδα San Francisco Chronicle έδωσε στο επεισόδιο μια πολύ επικριτική κριτική, αποκαλώντας τη σειρά "απαίσια". Στον Γκούντμαν δεν άρεσαν οι διάλογοι και ήλπιζε πως οι κομπάρσοι από τη σειρά Buffy the Vampire Slayer θα "επέστρεφαν μαζικά για να φάνε το καστ του Vampire Diaries, και όλα τα εναπομείναντα σενάρια μαζί".
Αρκετοί τηλεκριτικοί ένιωσαν πως η σειρά βελτιωνόταν με το κάθε επεισόδιο. Η Σάρα Χιουζ από τη διαδικτυακή εφημερίδα The Independent είπε πως το The Vampire Diaries μετατρέπεται σε μια "καλοκατασκευασμένη, ενδιαφέρουσα σειρά" παρά το φτωχό πρώτο επεισόδιο. Η Άρι Κάρπελ από την εφημερίδα New York Post επαίνεσε την απεικόνιση της Ελένα, βρίσκοντας τον χαρακτήρα ως μια δυναμική γυναίκα, η οποία δεν επέτρεψε στα συναισθήματα που έτρεφε για το αγόρι της να την ελέγξουν". Η Κάρλα Πίτερσον από την εφημερίδα The San Diego Union-Tribune είπε πως "το υπερφυσικό δράμα είναι μια πρωτοκλασάτη παραγωγή, η οποία περιέχει ένα απίστευτα πανέμορφο καστ, αιχμηρό σενάριο και έναν έντονο παλμό στον οποίο είναι δύσκολο, ακόμα και για τους πιο ισορροπημένους ενήλικες, να αντισταθείς". Ο Μάικ Χέιλ από την εφημερίδα The New York Times έκανε μια τιμητική αναφορά στη σειρά στη λίστα του με τις καλύτερες τηλεοπτικές σειρές του 2009.
Ασινιάν
Οι κάτοικοί του είναι γνωστοί ως Ασινιαναί (γαλλικά: Assignanais).
The Vampire Diaries
Κριτικές
Ο δεύτερος κύκλος της σειράς ξεκίνησε με ευνοϊκές κριτικές από τους επαγγελματίες τηλεκριτικούς, καθώς το Metacritic δίνει στη σειρά ποσοστό αποδοχής 78% σε σχέση με τον πρώτο κύκλο, στον οποίο δίνει 50%. Καθώς η σειρά εξελισσόταν και προχωρούσε στον τρίτο κύκλο, οι κριτικοί επαίνεσαν τις απεικονίσεις των βασικών χαρακτήρων και την ανάπτυξη των γυναικείων χαρακτήρων όπως της Ελένα Γκίλμπερτ, της Μπόνι Μπένετ και της Κάρολαϊν Φορμπς, τις οποίες υποδύονται η Νίνα Ντόμπρεβ, η Κατ Γκράχαμ και η Κάντις Κινγκ αντίστοιχα.
Ασινιάν
Παραπομπές
Κατηγορία:Κοινότητες του Ερώ
The Vampire Diaries
Κριτικές
Το φινάλε του τρίτου κύκλου ("The Departed") έλαβε αποθεωτική κριτική. Η Νταϊάνα Στίνμπεργκεν από το IGN επαίνεσε το επεισόδιο και τους συγγραφείς για το γεγονός πως ξεκαθάρισαν τις ιστορίες και τις έκαναν να κουμπώσουν όλες μαζί. Επαίνεσε επίσης την ερμηνεία της Ντόμπρεβ στο επεισόδιο, αντιμετωπίζοντας τη συμπεριφορά της ως ακόμα ένα λόγο που η αποκάλυψη της Μέρεντιθ ήταν πιο σοκαριστική και πιστευτή. Παρομοίως, η Μάντι Μπίαρλι από το Entertainment Weekly επαίνεσε τις ικανότητες του συγγραφέα να δημιουργήσει την πιο αναπάντεχη τελική ανατροπή.
Τηλεθέαση
Η πρεμιέρα της σειράς στις 10 Σεπτεμβρίου 2009, έδωσε στο The CW τη μεγαλύτερη σε τηλεθέαση πρεμιέρα που είχε ποτέ το κανάλι μέχρι εκείνη τη στιγμή, με 4.91 εκατομμύρια τηλεθεατές. Προσθέτοντας τα νούμερα από τις ηχογραφήσεις σε DVR, η τηλεθέαση της πρεμιέρας έφτασε επισήμως τα 5.7 εκατομμύρια τηλεθεατές. Το 2016, μια μελέτη της εφημερίδας The New York Times που αφορούσε τις 50 τηλεοπτικές σειρές με τα περισσότερα like στο Facebook, έδειξε πως "όπως και με αρκετές άλλες τηλεοπτικές σειρές που επικεντρώνονται στο υπερφυσικό στοιχείο", το The Vampire Diaries ήταν ελαφρώς πιο δημοφιλές εκτός των πόλεων. Έχοντας πει αυτό, οι θαυμαστές της σειράς έχουν το μικρότερο ποσοστό χωρικής διακύμανσης από όλες τις 50 σειρές".
Ο παρακάτω πίνακας δείχνει την τηλεθέαση του κάθε κύκλου, βασισμένη σε ένα μέσο συνολικό όρο του πόσοι περίπου τηλεθεατές παρακολούθησαν το κάθε επεισόδιο του The Vampire Diaries. Η "θέση" αναφέρεται στο πώς η σειρά κατατάχθηκε συγκρινόμενη με τις άλλες τηλεοπτικές σειρές που προβάλλονταν στο prime time.
Αμαζόνες
Οι Αμαζόνες ήταν φυλετική ομάδα κυνηγών και πολεμιστών της Ευρασίας που ανήκαν στην ομάδα νομαδικών φυλών που οι Έλληνες ονόμαζαν γενικά Σκύθες. Αποτέλεσαν έμπνευση για τη δημιουργία του μύθου των Αμαζόνων, ενός μυθικού λαού που αποτελούνταν αποκλειστικά από πολεμίστριες γυναίκες.
Χαρακτηριστικά
Τα βασικά χαρακτηριστικά αυτής της φυλετικής ομάδας ήταν ότι είχε κατά βάση πολεμική κοινωνική οργάνωση και ότι οι γυναίκες απολάμβαναν μεγάλο βαθμό ελευθερίας και ισότητας. Αυτό το τελευταίο χαρακτηριστικό εντυπωσίασε τόσο πολύ τους Έλληνες που δημιούργησαν τον μύθο των Αμαζόνων σύμφωνα με τον οποίον ο λαός αυτός αποτελούνταν αποκλειστικά από γυναίκες που ζούσαν χωρίς άντρες και ήταν άρτια εκπαιδευμένες στρατιωτικά ενώ ζούσαν νομαδικά και αγαπούσαν πολύ τα άλογα και το κυνήγι. Σύμφωνα με τον μύθο, οι πολεμίστριες Αμαζόνες κατάγονταν από τον θεό του πολέμου Άρη και τη νύμφη Αρμονία, ή κατά άλλη εκδοχή τη θεά Άρτεμη ή την Αθηνά. Η Άρτεμις, θεά του κυνηγιού, της ελεύθερης ζωής στη φύση και της άρνησης του γάμου, ήταν η θεότητα που λάτρευαν κατά κύριο λόγο και προς τιμήν της χόρευαν πυρρίχιους πολεμικούς χορούς. Λάτρευαν επίσης και τη θεά Κυβέλη στην οποία θυσίαζαν άλογα.
Ο Πλάτωνας στην Πολιτεία χρησιμοποίησε το παράδειγμα των μυθικών Αμαζόνων ως επιχείρημα για τη συμμετοχή των γυναικών στον στρατό ενώ ο Αριστοφάνης εμπνεύστηκε από αυτές για να γράψει τη Λυσιστράτη και τις Εκκλησιάζουσες.
Οι μυθολογικές Αμαζόνες γοήτευσαν όχι μόνο τους αρχαίους Έλληνες, που δημιούργησαν πολλά έργα τέχνης και ιστορίες σχετικά με αυτές, αλλά και ολόκληρο τον δυτικό κόσμο που συνέχισε να ασχολείται και να εμπνέεται από αυτές μέχρι και τις ημέρες μας. Σήμερα όταν μιλάμε για Αμαζόνες εννοούμε συνήθως τις μυθολογικές γυναίκες πολεμίστριες της ελληνικής φαντασίας.
The Vampire Diaries
Βραβεία και διακρίσεις
Το 2011, η σειρά έλαβε δώδεκα υποψηφιότητες στα βραβεία Teen Choice, από τις οποίες κέρδισε τις πέντε. Οι κατηγορίες που κέρδισε ήταν: Καλύτερη σειρά φαντασίας, Καλύτερος και καλύτερη ηθοποιός σε σειρά φαντασίας (Σομερχάλντερ και Ντόμπρεβ αντίστοιχα) και άντρας και γυναίκα που έκλεψε την παράσταση σε σκηνή (Μάικλ Τρεβίνο και Γκράχαμ αντίστοιχα), ενώ οι κατηγορίες που έχασε ήταν: Καλύτερος ηθοποιός σε σειρά φαντασίας (Γουέσλι), Καλύτερος κακός (Τζόζεφ Μόργκαν), Καλύτερος βρικόλακας (Ντόμπρεβ, Γουέσλι, Σομερχάλντερ), καυτός άντρας (Σομερχάλντερ) και καυτή γυναίκα (Ντόμπρεβ). Αυτή τη χρονιά έλαβε επίσης τρεις υποψηφιότητες στα βραβεία People's Choice στις κατηγορίες Καλύτερη δραματική σειρά, Καλύτερη σειρά φαντασίας και Καλύτερος ηθοποιός σε δραματική σειρά (Σομερχάλντερ), μία υποψηφιότητα στα βραβεία Saturn στην κατηγορία Καλύτερη τηλεοπτική σειρά, μία υποψηφιότητα στα βραβεία ALMA στην κατηγορία Καλύτερος Β' Ρόλος σε τηλεοπτική σειρά (Τρεβίνο)  και τρεις υποψηφιότητες στα βραβεία Youth Rock στις κατηγορίες Rockin' τηλεοπτικός και τηλεοπτική ηθοποιός (Στίβεν Ρ. Μακουίν και Γκράχαμ αντίστοιχα) και Rockin' τηλεοπτικό καστ σε δραματική σειρά.
Το 2012, το The Vampire Diaries έλαβε οκτώ υποψηφιότητες στα βραβεία Teen Choice, από τις οποίες κέρδισε έξι βραβεία. Οι κατηγορίες τις οποίες κέρδισε είναι: Καλύτερη σειρά φαντασίας, Καλύτερος και Καλύτερη ηθοποιός σε σειρά φαντασίας (Σομερχάλντερ και Ντόμπρεβ αντίστοιχα), Άντρας και Γυναίκα που έκλεψε την παράσταση σε σκηνή (Τρεβίνο και Κάντις Κινγκ αντίστοιχα) και Καυτός άντρας (Σομερχάλντερ). Οι δύο κατηγορίες που έχασε ήταν Καλύτερος και καλύτερη ηθοποιός σε σειρά φαντασίας (Γουέσλι και Γκράχαμ αντίστοιχα). Στα βραβεία People's Choice, η σειρά έλαβε τέσσερις υποψηφιότητες στις κατηγορίες Καλύτερη δραματική σειρά, Καλύτερη σειρά φαντασίας, Καλύτερος δραματικός και Καλύτερη δραματική ηθοποιός (Σομερχάλντερ και Ντόμπρεβ αντίστοιχα), από τις οποίες κέρδισε μόνο την τελευταία. Η σειρά έλαβε επίσης μία υποψηφιότητα στα βραβεία Saturn στην κατηγορία Καλύτερη νεανική τηλεοπτική σειρά, δύο υποψηφιότητες στα βραβεία Do Something στις κατηγορίες Καλύτερη δραματική σειρά και Καλύτερος άντρας τηλεοπτικός σταρ (Σομερχάλντερ) και μία υποψηφιότητα στα βραβεία ALMA στην κατηγορία Καλύτερος Β' Ρόλος σε δραματική σειρά (Τρεβίνο).
Αμαζόνες
Λαός
Η αρχαιότερη γραπτή αναφορά του ονόματος Αμαζόνες γίνεται στην Ιλιάδα όπου ο Όμηρος μιλάει για «Αμαζόνες αντιάνειραι». Ο πληθυντικός θεωρείται ότι δεν υποδήλωνε απαραίτητα γυναίκες, αλλά έναν ολόκληρο λαό, όπως για παράδειγμα οι Μυρμιδόνες, οι Τρώες, οι Έλληνες ή οι Πέρσες. Οι αρχαίοι Έλληνες, όταν ήθελαν να υποδηλώσουν ομάδες γυναικών δεν χρησιμοποιούσαν την κατάληξη –ες, αλλά συνήθως την κατάληξη –αι, π.χ. «νύμφαι» ή «Τρωοίαι» (γυναίκες της Τροίας). Οι λαοί αυτοί που ονομάζονταν «Αμαζόνες» από τον Όμηρο, χαρακτηρίζονταν από το ότι συμπεριλάμβαναν στον στρατό τους γυναίκες. Αυτό το χαρακτηριστικό έκανε τόσο μεγάλη εντύπωση στους Έλληνες που από κάποιο σημείο και μετά αγνόησαν τα πάντα εκτός από αυτές τις τρομερές γυναίκες και κατέληξαν να θεωρούν τις Αμαζόνες ως γένος αποκλειστικά γυναικών ενώ γενικά οι νομαδικοί λαοί της Ευρασίας πήραν το όνομα Σκύθες.
The Vampire Diaries
Βραβεία και διακρίσεις
Το 2013, η σειρά έλαβε οκτώ συνολικά υποψηφιότητες στα βραβεία Teen Choice. Από τις οκτώ πήρε σπίτι τρία βραβεία στις κατηγορίες Καλύτερη σειρά φαντασίας και Καλύτερος και Καλύτερη ηθοποιός σε σειρά φαντασίας (Σομερχάλντερ και Ντόμπρεβ αντίστοιχα). Οι υπόλοιπες υποψηφιότητες ήταν στις κατηγορίες Καλύτερος και Καλύτερη ηθοποιός σε σειρά φαντασίας (Γουέσλι και Γκράχαμ αντίστοιχα), Άντρας και Γυναίκα που έκλεψε τη παράσταση σε σκηνή (Μακουίν και Κινγκ) και Καλύτερος κακός (Μόργκαν). Αυτή τη χρονιά, η σειρά έλαβε επίσης πέντε υποψηφιότητες στα βραβεία People's Choice στις κατηγορίες Καλύτερη σειρά φαντασίας, Καλύτερος και Καλύτερη ηθοποιός σε δραματική σειρά (Σομερχάλντερ/Γουέσλι και Ντόμπρεβ αντίστοιχα) και Καλύτερη ακολουθία από φανς και μία υποψηφιότητα στα βραβεία Saturn στην κατηγορία Καλύτερη νεανική τηλεοπτική σειρά.
Αμαζόνες
Λαός
Το επίθετο «αντιάνειραι», που πολλοί το έχουν ερμηνεύσει ως «δολοφόνοι των αντρών» ή «εκείνες που μισούν τους άντρες» ή «αντίθετες προς τους άντρες», επειδή είναι διατυπωμένο στο θηλυκό γένος, για ορισμένους είναι η απόδειξη ότι οι Αμαζόνες ήταν αποκλειστικά γυναίκες. Όμως η πρόθεση «αντί» δεν υποδήλωνε την εποχή του Ομήρου αντίθεση όπως σήμερα, αλλά ομοιότητα και συγγένεια. Οι «αντιάνειραι» δεν ήταν γυναίκες αντίθετες προς τους άντρες αλλά ίσες ή ταιριαστές με εκείνους. Χαρακτηριστικό είναι ότι Αντιάνειρα ονομάζεται και μία βασίλισσα των Αμαζόνων και το όνομά της δεν δηλώνει αντίθεση ή μίσος για τους άντρες, αλλά ότι οι πολεμικές της ικανότητες ήταν ίσες με εκείνες ενός άντρα. Αντίθετα, οι θεές Αθηνά και Άρτεμις, που δεν δίσταζαν να σκοτώσουν όποιον άνδρα θεωρούσαν ότι άξιζε τέτοια τύχη, ονομάζονταν συχνά «ανδροκτόναι» και όχι «αντιάνειραι». Το γεγονός ότι το επίθετο «αντιάνειραι» είναι θηλυκού γένους δεν σημαίνει ότι οι Αμαζόνες ήταν όλες γυναίκες, αλλά επειδή το πιο εντυπωσιακό και χαρακτηριστικό στοιχείο αυτού του λαού ήταν οι πολεμίστριες γυναίκες, το επίθετο χρησιμοποιείται για να μιλήσει συγκεκριμένα για αυτές. Το ίδιο κάνουμε και στα νέα ελληνικά αν προσπαθήσουμε να το διατυπώσουμε με τον ίδιο τρόπο: Οι (άντρες και γυναίκες) Αμαζόνες στους οποίους οι γυναίκες είναι ισότιμες (θηλυκό γένος) με τους άντρες.
Σταδιακά και με το πέρασμα του χρόνου οι Έλληνες άρχισαν να θεωρούν ότι οι Αμαζόνες αποτελούνταν αποκλειστικά από γυναίκες και δημιούργησαν μία σειρά από μύθους γύρω από αυτόν τον υποτιθέμενο αποκλειστικά γυναικείο λαό.
The Vampire Diaries
Βραβεία και διακρίσεις
Το 2016, το The Vampire Diaries έλαβε εφτά συνολικά υποψηφιότητες στα βραβεία Teen Choice στις κατηγορίες Καλύτερη σειρά φαντασίας, Καλύτερος και καλύτερη ηθοποιός σε σειρά φαντασίας (Σομερχάλντερ/Γουέσλι και Γκράχαμ/Κινγκ αντίστοιχα), Καλύτερη χημεία (Σομερχάλντερ & Γκράχαμ) και καλύτερο φιλί (Κινγκ & Γουέσλι) και δύο υποψηφιότητες στα βραβεία People's Choice στις κατηγορίες Καλύτερη σειρά φαντασίας και Καλύτερος ηθοποιός σε σειρά φαντασίας (Σομερχάλντερ).
Αμαζόνες
Όρος
μικρογραφία|303x303px|εναλλ.=Συνάντηση του Μ. Αλέξανδρου με τη βασίλισσα των Αμαζόνων|Συνάντηση του Μεγάλου Αλεξάνδρου με τη βασίλισσα των Αμαζόνων. Η προέλευση του ονόματος Αμαζόνες δεν είναι σαφής και χάνεται στο παρελθόν. Δεν είναι γνωστό αν η λέξη είναι καθαρά ελληνική ή πρόκειται για εξελληνισμένη λέξη που προέρχεται από την Ευρασία, τον τόπο καταγωγής των Αμαζόνων.
The Vampire Diaries
Βραβεία και διακρίσεις
Το 2017, η σειρά έλαβε τρεις υποψηφιότητες στα βραβεία Teen Choice στις κατηγορίες Καλύτερη σειρά φαντασίας και Καλύτερος και Καλύτερη ηθοποιός σε σειρά φαντασίας (Σομερχάλντερ και Γκράχαμ αντίστοιχα), κερδίζοντας την πρώτη και την τρίτη. Η σειρά είχε επίσης δύο υποψηφιότητες στα βραβεία People's Choice στις κατηγορίες Καλύτερη σειρά φαντασίας και Καλύτερος ηθοποιός σε σειρά φαντασίας (Σομερχάλντερ) και μια υποψηφιότητα στα βραβεία Saturn στην κατηγορία Καλύτερη τηλεοπτική σειρά τρόμου.
Αμαζόνες
Όρος
Σύμφωνα με την πιο διαδεδομένη εκδοχή, το όνομα «Αμαζόνες» προέρχεται από το στερητικό άλφα και τη λέξη μαζός που σημαίνει μαστός, επειδή σύμφωνα με μια θεωρία ακρωτηρίαζαν ή συνέθλιβαν το δεξί στήθος τους για να διευκολύνουν το χειρισμό του τόξου. Αυτό βέβαια δεν μπορεί να είναι αλήθεια γιατί οι μαστοί δεν εμποδίζουν με κανέναν τρόπο την αποτελεσματική χρήση του τόξου. Άλλωστε οι Αμαζόνες ήταν ένα από τα αγαπημένα θέματα των Ελλήνων καλλιτεχνών και τις έχουν απεικονίσει αμέτρητες φορές, αλλά ποτέ δεν τις έχουν εμφανίσει με έναν μαστό. Αν δεχτούμε ως πιθανά σωστή αυτή την ερμηνεία τότε η αφαίρεση του μαστού ήταν απλά μια ποιητική εφεύρεση για να υποδηλωθεί ότι οι Αμαζόνες, που μάχονταν και ζούσαν σαν άνδρες, δεν ήταν απόλυτα γυναίκες, αλλά κατά κάποιον τρόπο ήταν «μισοί άνδρες». Παρά το γεγονός ότι αυτή η εξήγηση είναι η λιγότερο πιθανή είναι ταυτόχρονα και εκείνη που επαναλαμβάνεται πιο συχνά λόγω της μυθολογίας που δημιουργεί γύρω από τις Αμαζόνες ως σκληρές πολεμίστριες.
Μία άλλη ερμηνεία είναι εκείνη του a – maza, δηλαδή «χωρίς σιτηρά» γιατί οι νομαδικοί λαοί από τους οποίους προέρχονταν οι Αμαζόνες δεν έτρωγαν σιτηρά, αλλά τρέφονταν κυρίως με κρέας και γάλα αλόγου.
The Vampire Diaries
Home media
Ο πρώτος κύκλος κυκλοφόρησε σε DVD στις περιοχές 1, 2 και 4 και σε Blu-ray στις περιοχές Α και Β. Και οι δύο εκδοχές των Ηνωμένων Πολιτειών περιείχαν σχολιασμό από τους ηθοποιούς και τα μέλη της παραγωγής σε επιλεγμένα επεισόδια, κομμένες σκηνές, βίντεο με υλικό από πίσω από τις κάμερες, διαδικτυακά επεισόδια και μια ηχητική έκδοση (audiobook) του βιβλίου The Vampire Diaries: Το ξύπνημα της Λ. Τζ. Σμιθ, διαθέσιμο για κατέβασμα. Στην περιοχή 2 κυκλοφόρησε στις 23 Αυγούστου 2010. Έπειτα από αυτή την κυκλοφορία, ακολούθησαν οι περιοχές 1 στις 31 Αυγούστου 2010 και 3 την 1 Σεπτεμβρίου 2010. Σε Blu-ray στην περιοχή Α κυκλοφόρησε στις 31 Αυγούστου 2010, ενώ για την περιοχή Β κυκλοφόρησε στο Ηνωμένο Βασίλειο στις 23 Αυγούστου 2010, στη Βραζιλία στις 26 Αυγούστου 2010 και στην Αυστραλία την 1η Σεπτεμβρίου 2010.
Αμαζόνες
Όρος
Μία τρίτη ερμηνεία είναι εκείνη του ama – zonai, που σημαίνει «εκείνες που φοράνε ζώνες». Φυσικά δεν πρόκειται για απλές ζώνες αλλά για «ζωστήρες», ένα συγκεκριμένο κομμάτι πολεμικής εξάρτυσης που φορούσαν και οι Έλληνες. Με αυτό το όνομα υποδηλώνονταν το γεγονός ότι οι γυναίκες αυτές φορούσαν πλήρη πολεμική εξάρτυση και υπογραμμίζεται η πολεμική τους διάσταση. Άλλωστε ένας από τους άθλους του Ηρακλή ήταν να αποκτήσει τη ζώνη της αμαζόνας βασίλισσας Ιππολύτης. Αν επρόκειτο απλά για μία γυναικεία ζώνη θα ήταν δύσκολο να θεωρηθεί «άθλος» η απόκτησή της.
The Vampire Diaries
Home media
Στον παρακάτω πίνακα, φαίνονται οι ημερομηνίες κυκλοφορίας των υπολοίπων κύκλων ανά περιοχή.
Spin-off
Η πρώην πρόεδρος της ψυχαγωγίας στο The CW, Ντον Οστρόφ, ανέφερε μια ιδέα για spin-off το 2010, η οποία θα μπορούσε να συμβεί μερικά χρόνια αργότερα. Μια spin-off σειρά βρισκόταν σε ανάπτυξη για να βγει στον αέρα το φθινόπωρο του 2011, αλλά λόγω της δέσμευσης του Κέβιν Γούλιαμσον στη σειρά The Secret Circle, μπήκε στο συρτάρι επ'αόριστον. Στις 11 Ιανουαρίου 2013, ανακοινώθηκε πως ένα επεισόδιο της σειράς The Vampire Diaries, το οποίο θα προβαλλόταν στις 25 Απριλίου 2013 και θα είχε τον τίτλο "The Originals", θα επικεντρωνόταν στην οικογένεια των Αρχικών βρικολάκων, με πρωταγωνιστή τον Τζόζεφ Μόργκαν στο ρόλο του Κλάους. Το επεισόδιο αυτό θα λειτουργούσε ως πιλότος για μια πιθανή νέα σειρά, η οποία θα έκανε πρεμιέρα κατά την τηλεοπτική σεζόν 2013–2014. Αυτή τη δεύτερη προσπάθεια δημιουργίας μιας spin-off σειράς έφερε εις πέρας η Τζούλι Πλεκ, χωρίς την οποιαδήποτε ανάμειξη του Γουίλιαμσον.
Αμαζόνες
Όρος
Υπάρχουν κι άλλες ερμηνείες από τα αρχαία περσικά, τα εβραϊκά, τα μογγολικά, τα γοτθικά, τα σανσκριτικά, τα αρμενικά, τα φοινικικά, και τα σλαβικά. Ανάμεσα τους υπάρχουν οι εξής: Απρόσιτη, χωρίς άνδρα, έντιμη, που ζουν μαζί, μόνο γυναίκες, πολεμίστρια, νέα, ισχυρή, πεσούσα γυναίκα, εξαίρετη γυναίκα, παρθένα, παιδί της θεάς Σελήνης, μητέρα αρχόντισσα, ανδροπρεπής γυναίκα. Καμία ερμηνεία όμως δεν έχει αποδειχθεί μέχρι σήμερα.
The Vampire Diaries
Spin-off
Στις 26 Απριλίου 2013, το The CW ανακοίνωσε επισήμως πως η σειρά The Originals θα προβαλλόταν την τηλεοπτική σεζόν 2013-14, με την πρεμιέρα να γίνεται στις 3 Οκτωβρίου 2013. Η ιστορία της σειράς έχει να κάνει με τα αδέλφια Μάικλσον, τα οποία αποτελούν την Αρχική οικογένεια βρικολάκων, και την επιστροφή τους στη Νέα Ορλεάνη. Εκτός από τον Μόργκαν στον ρόλο του Κλάους, οι Ντάνιελ Γκίλις, Κλερ Χολτ και Φίμπι Τόνκιν θα συνέχιζαν να έχουν τους ρόλους που είχαν και στο The Vampire Diaries ως Ελάιτζα, Ρεμπέκα και Χέιλι αντίστοιχα, ενώ στη σειρά εμφανίζεται και η κόρη του Κλάους, Χόουπ, την οποία απέκτησε με τη Χέιλι.
Αμαζόνες
Καταγωγή
μικρογραφία|300x300px|εναλλ.=|Αρχαίο ρωμαϊκό μωσαϊκό που απεικονίζει μια έφιππη αμαζόνα.
The Vampire Diaries
Spin-off
Το 2016, ο πρόεδρος του The CW, Μαρκ Πέντοβιτς, ανακοίνωσε ένα επίσημο crossover ανάμεσα στις δύο σειρές, όπου ο Στέφαν καταδιώκεται και βρίσκει καταφύγιο στη Νέα Ορλεάνη, όπου συναντά τον Κλάους.
Αμαζόνες
Καταγωγή
Σύμφωνα με τη σύγχρονη έρευνα, οι νομαδικές φυλές από τις οποίες εμπνεύστηκαν οι αρχαίοι Έλληνες για να δημιουργήσουν τον μύθο των Αμαζόνων ζούσαν στην ευρύτερη περιοχή που εκείνοι ονόμαζαν Σκυθία. Η Σκυθία των αρχαίων Ελλήνων ήταν μια σχετικά απροσδιόριστη και αχανής περιοχή που εκτείνονταν από τη Θράκη, την Ιλλυρία και τη Μαύρη Θάλασσα, συμπεριλάμβανε τις στέπες της Ευρασίας και κατέληγε μέχρι την Κίνα. Όλοι ο νομαδικοί λαοί που ζούσαν εκεί ονομάζονταν συλλογικά από τους Έλληνες, Σκύθες. Οι Πέρσες τους αποκαλούσαν Σάκα και οι Κινέζοι Ζιόνγκνου ή Γιουέζι ή Ζιανμπέι. Δεν είναι τυχαίο που οι Αμαζόνες δεν εμφανίζονται μόνο σε ελληνικούς μύθους αλλά και στους μύθους των λαών που ζούσαν σε αυτές τις περιοχές. Σύμφωνα με τον Ισοκράτη η Αθήνα είχε τρεις μεγάλους εχθρούς: τους Θράκες, τους Πέρσες και τους «Σκύθες που ηγούνται από τις Αμαζόνες». Ο Διόδωρος ο Σικελός συνδέει επίσης τις Αμαζόνες με τους Σάκα-Σκύθες και αναφέρει την ιστορία της Ζαρίνα που ηγήθηκε του πολέμου των Σκυθών ενάντια στους εχθρούς τους η οποία, όπως λέει ο ίδιος, δεν ήταν σε καμία περίπτωση εξαίρεση.
The Vampire Diaries
Συνδεδεμένο υλικό
Στις 31 Οκτωβρίου 2013, τα DC Comics κυκλοφόρησαν το πρώτο τεύχος μιας σειράς βιβλίων κόμικ, η οποία βασιζόταν στους χαρακτήρες της τηλεοπτικής σειράς.
Εξωτερικοί συνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές των CBS Television Studios Κατηγορία:Τηλεοπτικές σειρές της Warner Bros. Television  Κατηγορία:Δραματικές σειρές Κατηγορία:Τηλεοπτικές σειρές του The CW
Αμαζόνες
Καταγωγή
Σύμφωνα με τους αρχαίους Έλληνες οι μυθολογικές Αμαζόνες είχαν πολλές καταγωγές. Ο Όμηρος στην Ιλιάδα τις τοποθετεί στη Φρυγία και τη Λυκία ενώ ο Ευριπίδης στον Πόντο. Ο Αισχύλος στο έργο του Προμηθέας Δεσμώτης προέβλεψε ότι οι Αμαζόνες τελικά θα εγκαθίσταντο στην πόλη του Ευξείνου Πόντου, Θεμίσκυρα, που βρισκόταν κοντά στον ποταμό Θερμόδοντα. Σύμφωνα με τον Διόδωρο τον Σικελιώτη η αμαζόνα Πυθόδορις, μία γυναίκα «εξαιρετικής ευφυΐας, δύναμης και πολεμικής ικανότητας», εκπαίδευσε μία ομάδα γυναικών και υποδούλωσε μία μεγάλη περιοχή στην Εύξεινο Πόντο όπου και ίδρυσε τα Θεμίσκυρα. Υπό την ηγεσία αυτής της «μεγαλόψυχης ηγεμόνισσας που ήταν πολύ αγαπητή στους υπηκόους της, τα νεαρά κορίτσια εκπαιδεύονταν στο κυνήγι και έκαναν πολεμικές ασκήσεις κάθε μέρα».
Οι Αμαζόνες, σύμφωνα με τους Έλληνες, έκαναν πολλές επιδρομές στις γειτονικές χώρες αλλά και μακρύτερα, κτίζοντας ταυτόχρονα και καινούριες πόλεις. Η Έφεσος για παράδειγμα, που φιλοξενούσε τον ναό της Άρτεμης, της προστάτιδας των Αμαζόνων, θεωρείται ότι ήταν αμαζονική πόλη. Το ίδιο και η Κολχίδα. Στα μετέπειτα χρόνια οι Έλληνες πήγαν να ψάξουν το βασίλειό τους, αλλά δεν το βρήκαν στη συγκεκριμένη περιοχή, γεγονός που επιβεβαιώνει ότι οι Αμαζόνες ήταν κατά βάση νομαδικός λαός και μετακινούνταν συνεχώς. Ο Ηρόδοτος αναφέρει ότι κατέφυγαν σε βορειότερες περιοχές (στο βόρειο Καύκασο) μετά την ήττα τους από τον Ηρακλή, ο οποίος σε έναν άθλο του έπρεπε να κλέψει τη ζώνη της βασίλισσας των Αμαζόνων, Ιππολύτης. Ο Στράβωνας αναφέρει ως τόπος καταγωγής τους τον Πόντο, την Κολχίδα και τον Καύκασο. Γενικά πάντως, βασίλεια των Αμαζόνων θεωρούνταν ότι υπήρχαν σε πολλές περιοχές του κόσμου, ακόμα και νοτιότερα, π.χ. στη Λιβύη.
Αν και η ακριβής τοποθεσία της υποτιθέμενης πατρίδας των Αμαζόνων ήταν ασαφής ακόμα και για τους αρχαίους Έλληνες το σημαντικό είναι ότι πάντα θεωρούνταν "εκτός του πολιτισμένου κόσμου" στον οποίο κατοικούσαν οι Έλληνες.
Γλώσσα
Τα περισσότερα ονόματα Αμαζόνων που γνωρίζουμε σήμερα είναι ελληνικά, αλλά αυτό οφείλεται στο ότι αυτές οι γυναίκες έγιναν γνωστές από ελληνικούς μύθους και τα ονόματά τους ή έχουν εξελληνιστεί ή έχουν εφευρεθεί από τους Έλληνες. Πολλές Αμαζόνες όμως έχουν ονόματα που δεν μπορούν να ερμηνευθούν ως ελληνικά αλλά προέρχονται από τις ιρανικές γλώσσες ή τις γλώσσες του Καυκάσου, δηλαδή τις γλώσσες που μιλούσαν οι Σκύθες. Είναι λογικό να υποθέσουμε ότι οι Αμαζόνες μιλούσαν «σκυθικά», δηλαδή όλο αυτό το συνονθύλευμα γλωσσών της Ευρασίας. Σήμερα Ρωμαίικα μιλούν μόνο μερικές χιλιάδες άνθρωποι που ζουν στα βουνά της Μαύρης Θάλασσας οι περισσότεροι από τους οποίους είναι ηλικιωμένες γυναίκες. Παρόλα αυτά, διάφορες άλλες θεωρίες, μία εκ των οποίων χρησιμοποίησε και στο βιβλίο του ο Στίβεν Πρέσσφιλντ Οι τελευταίες Αμαζόνες, θεωρούν ότι οι αμαζόνες μιλούσαν πελασγικά.
Κοινωνία
thumb|404x404px|Αμαζόνα με παντελόνι και ασπίδα, [[Αττική|αττικό αλάβαστρο, περίπου 470 π.Χ., Βρετανικό Μουσείο|εναλλ.=]] Οι Αμαζόνες ως μυθολογικός λαός αποκλειστικά γυναικών πολεμιστών θεωρούνταν ότι ζούσαν σε κοινωνίες που υπογράμμιζαν τον αντισυμβατικό τρόπο ζωής τους και συχνά οι θεωρίες σχετικά με τις κοινωνίες τους και τις σχέσεις τους με τους άντρες έφταναν σε σημείο υπερβολής. Ορισμένοι θεωρούσαν ότι στην πατρίδα των Αμαζόνων άνδρες δεν επιτρέπονταν καθόλου. Ο Ηρόδοτος («Ιστορίαι» ββλ. ΙV) περιγράφει τις Αμαζόνες σαν έθνος γυναικών ανελέητο και διαστροφικό. Οι γυναίκες έμεναν μόνες από πεποίθεση και συνευρίσκονταν με άντρες από γειτονικές φυλές μόνο για να τεκνοποιήσουν μία φορά το χρόνο σαν τα ζώα. Κατά την παράδοση οι Γαργαρείς συνευρίσκονταν κάθε άνοιξη με τις Αμαζόνες, που κατοικούσαν σε κοντινή περιοχή, «τεκνοποιίας χάριν, αφανώς τε και εν σκότει ο τυχών τη τυχούση» (Στράβων, ΙΑ΄ 504). Τα παιδιά που γεννιούνταν από τις συναντήσεις αυτές, αν ήταν κορίτσια τα κρατούσαν οι Αμαζόνες, ενώ αν ήταν αγόρια τα έδιναν στους Γαργαρείς. Αποκαλούνταν «παρθένες ατρόμητες στη μάχη», γεγονός που οδήγησε ορισμένους να θεωρήσουν ότι δεν είχαν καθόλου σεξουαλικές σχέσεις με άντρες, αλλά στην αρχαιότητα «παρθένος» δεν θεωρούνταν μία άπειρη σεξουαλικά γυναίκα, αλλά κάθε σεξουαλικά ενεργή γυναίκα που δεν είχε παντρευτεί. Ως πηγή της πεποίθησης ότι οι Αμαζόνες δεν είχαν σεξουαλικές σχέσεις με άνδρες ήταν ίσως το γεγονός ότι σε πολλές νομαδικές φυλές της Ευρασίας οι γυναίκες δεν επιτρεπόταν να παντρευτούν παρά μόνο εφόσον αποδείκνυαν την αξία τους στο πεδίο της μάχης. Κάποιες μάλιστα επέλεγαν να μην παντρευτούν ποτέ. Συνηθισμένο επίσης ήταν για έναν άντρα που ήθελε να παντρευτεί μία γυναίκα να πρέπει να τη νικήσει πρώτα στην πάλη, κάτι που δεν ήταν καθόλου εύκολο δεδομένης της στρατιωτικής εκπαίδευσης των γυναικών. Για παράδειγμα, οι Μογγόλοι μιλούν για τις θρυλικές παλαίστριές τους, όπως ήταν η Χουτουλούν, που δεν ηττήθηκε από κανένα.
Από αυτή την «παρθενική» ζωή των Αμαζόνων προέκυψε και η πεποίθηση ότι ήταν ομοφυλόφιλες, Αυτή όμως η θεώρηση είναι μια όχι αποδεδειγμένη εξήγηση του 20ού αιώνα. Κανένας αρχαίος συγγραφέας δεν υπονόησε κάτι τέτοιο, ούτε καν οι Ρωμαίοι που δεν δίστασαν ποτέ να αναφερθούν εκτενώς σε ομοερωτικες σεξουαλικές προτιμήσεις αντρών και γυναικών. Μόνο τρεις Αμαζόνες, η Αλκίππη, η Σινώπη και η Ωρείθυια, είχαν ορκιστεί αιώνια αγνότητα και γι΄αυτόν τον λόγο θεωρούνταν εξαιρέσεις.
Προκειμένου να εξηγήσουν το πώς αναπαράγονταν ένα αμιγώς γυναικείο έθνος όπως θεωρούσαν ότι ήταν οι Αμαζόνες, οι αρχαίοι Έλληνες έδιναν διάφορες εξηγήσεις. Κάποιοι έλεγαν ότι δύο μήνες την άνοιξη πήγαιναν και έμεναν με έναν γειτονικό αρσενικό λαό, τους Γαργαρείς, που κατοικούσαν στον Καύκασο. Από τα παιδιά που γεννιούνταν, κρατούσαν μόνο τα θηλυκά. Τα αρσενικά ή τα σκότωναν, σύμφωνα με την εκδοχή κάποιων, ή τα έστελναν στους πατέρες τους. Για την προστασία του κράτους τους ήταν όλες τους εξασκημένες στη χρήση τόξου και ξίφους, και θεωρούνταν μάλιστα ισάξιες με πολεμιστές άνδρες, για το θάρρος τους και την ικανότητά τους. Σε άλλα κράτη, ίσως και να επέτρεπαν την παρουσία ανδρών, αλλά δεν τους επέτρεπαν να έχουν σημαντικές θέσεις.
Στην πραγματικότητα οι νομαδικές φυλές της Σκυθίας ήταν οργανωμένες αρκετά διαφορετικά. Οι Σκύθες ζούσαν κυριολεκτικά από τα άλογα τα οποία χρησιμοποιούσαν ως υποζύγια και πολεμικά άτια αλλά και ως κύρια πηγή τροφής καθώς παρείχαν κρέας και γάλα. Η χρήση του αλόγου στον πόλεμο λειτούργησε ως «εξισορροπητής» των ικανοτήτων των αντρών και των γυναικών που μπορούσαν να συμμετέχουν στον πόλεμο χωρίς να χρειάζεται να πολεμούν σώμα με σώμα με τον εχθρό. Αντίθετα πολεμούσαν εξ αποστάσεως με τόξα και με γρήγορες επιθέσεις με τα άλογα. Με αυτόν τον τρόπο οι γυναίκες μπορούσαν να είναι εξίσου γρήγορες και θανατηφόρες με τους άντρες. Σύμφωνα με τους αρχαιολόγους μία στις τρεις ή τέσσερις γυναίκες ήταν ενεργή πολεμίστρια που πέθαινε στο πεδίο της μάχης και θαβόταν με τα όπλα της. Πάντως, ανεξάρτητα από το αν οι σκληρές συνθήκες ζωής αυτών των φυλών εξανάγκαζαν τις γυναίκες να ζουν «σαν άντρες», πουθενά δεν προκύπτει ότι μισούσαν τους άνδρες ή ότι τους μάχονταν αναίτια. Αντίθετα αυτές οι κοινωνίες χαρακτηρίζονταν από μεγάλο βαθμό ισότητας και αμοιβαίας συνεργασίας ανάμεσα στα φύλα και οι γυναίκες δεν χρειάζονταν να εγκαταλείψουν τη μητρότητα, το σεξ, τη συντροφικοτητα ή τη θηλυκότητά τους.
Η λεπτομέρεια ότι σκότωναν τα αρσενικά παιδιά τους ή εναλλακτικά ότι τα έστελναν να μεγαλώσουν με τον πατέρα τους ίσως να προέκυψε από τη συνήθεια των Σκυθών να στέλνουν από μικρά τα αγόρια να μεγαλώσουν σε άλλες οικογένειες ως μία μορφή «αρραβώνα». Για τις νομαδικές αυτές φυλές που αντιμετώπιζαν έντονα τον κίνδυνο της ενδογαμίας, αυτή η τακτική εξασφάλιζε την τεκνοποιία με μέλη διαφορετικών φυλών. Είναι χαρακτηριστικό ότι οι Μογγόλοι (που κατάγονται από τις νομαδικές φυλές που συλλογικά ονομάστηκαν Σκύθες) εφαρμόζουν μέχρι και σήμερα αυτήν την πρακτική της μεταστέγασης των αγοριών λόγω «αρραβώνα». Ακόμα και ο Τζένγκις Χαν «αρραβωνιάστηκε» με αυτόν τον τρόπο. Οι φυλές των Σκυθών βρίσκονταν συνεχώς σε κίνηση και σε πόλεμο με αποτέλεσμα η ζωή τους να είναι εξαιρετικά δύσκολη. Αυτό είχε σαν συνέπεια να χρειάζεται να εκμεταλλευθούν για την επιβίωσή τους κάθε μέλος της φυλής. Τόσο τα κορίτσια όσο και τα αγόρια εκπαιδεύονταν ως πολεμιστές από μικρά και ντύνονταν με τα ίδια ρούχα ενώ γίνονταν εξαίρετοι ιππείς και τοξότες. Οι γυναίκες και οι άντρες ήταν υποχρεωμένοι να κυνηγούν και να μάχονται με αντίπαλες φυλές προκειμένου να εξασφαλίσουν πολύτιμη γη για τα κοπάδια τους. Συχνά μία γυναίκα μόνη έπρεπε να υπερασπιστεί το κοπάδι της και την περιουσία της οικογένειάς της καθώς οι άντρες κάποιες φορές βρίσκονταν μακριά ενώ δεν ήταν ασυνήθιστο ένα κορίτσι να προκαλεί ένα αγόρι σε αγώνα ιππασίας η τοξοβολίας. Οι Σκύθες δεν είχαν την πολυτέλεια να διακρίνουν τα μέλη των κοινοτήτων τους με βάση το φύλο αν ήθελαν να επιβιώσουν. Αυτό είχε σαν αποτέλεσμα οι γυναίκες συχνά να καταλαμβάνουν αξιώματα όπως στρατηγοί ή αρχηγοί φυλών. Ακόμα και σήμερα στο Καζακστάν συχνά ηγέτες των φυλών ορίζονται γυναίκες που ονομάζονται «μητέρες της φυλής». Οι αρχαίοι Έλληνες όμως αναφέρθηκαν σε μία κοινωνία όπου είτε οι άντρες δεν περιέχονται καθόλου σε αυτήν, είτε ότι αποκλείονται εντελώς από τα αξιώματα. Η φαντασία και ο φόβος των Ελλήνων για αυτές τις επικίνδυνες γυναίκες τους οδήγησε να φανταστούν ακόμα και ότι σκότωναν τους άντρες και τα αρσενικά παιδιά. Πουθενά όμως δεν υπάρχουν ιστορικά ή αρχαιολογικά στοιχεία για κάποια φυλή ή φυλές που εφάρμοζαν κάτι τέτοιο.
Τέχνη
αριστερά|μικρογραφία|333x333px|εναλλ.=|Άγαλμα αμαζόνας στο [[Ανάκτορο Πέτερχοφ στην Αγία Πετρούπολη.]] Το θέμα των Αμαζόνων έχει ιδιαίτερη θέση στην αρχαία ελληνική εικονογράφηση, αλλά και στην ελληνική λογοτεχνία από τους αρχαιότατους χρόνους (π.χ. Ιλιάδα), μέχρι σήμερα. Οι Αμαζόνες κατά καιρούς έχουν θεωρηθεί από αρνητικά πρότυπα για τις Ελληνίδες γυναίκες, τερατώδεις φιγούρες ξένων πολιτισμών, απειλή για την πατριαρχική ελληνική κοινωνία και τον αντρισμό των Ελλήνων αντρών, αρνητικό παράδειγμα γυναικείας επανάστασης ενάντια στην αντρική καταπίεση, σύμβολα αχαλίνωτης και ζωώδους σεξουαλικής φύσης, κατώτεροι βάρβαροι, έως και αντεστραμμένη απεικόνιση του ελληνικού πολιτισμού. Όμως η γοητεία και η έλξη που άσκησαν στους Έλληνες δεν επέτρεψαν ποτέ να παρουσιαστούν με τον ίδιο τερατώδη τρόπο που παρουσιάστηκαν άλλες θηλυκές μυθολογικές φιγούρες όπως οι Ερινύες, η Μέδουσα, η Σκύλλα και η Χάρυβδη. Αντίθετα οι Αμαζόνες ήταν πάντα όμορφες, αθλητικές και σεξουαλικά ελκυστικές γυναίκες που προκαλούσαν τον θαυμασμό, τη λαγνεία αλλά και τον σεβασμό των Ελλήνων ακόμα και όταν μάχονταν εναντίον τους, ακόμα και όταν απειλούσαν την ίδια την Ακρόπολη των Αθηνών. Ο Αχιλλέας για παράδειγμα σκοτώνει στην Τροία τη βασίλισσα των Αμαζόνων Πενθεσίλεια μόνο και μόνο για την ερωτευτεί μόλις την αντικρύσει από κοντά και σκοτώνει επιτόπου τον Θερσίτη που τολμά να την ειρωνευτεί. Στις περισσότερες ελληνικές ιστορίες, όπως είναι αναμενόμενο, οι Έλληνες ήρωες στο τέλος νικούν τις Αμαζόνες, αλλά όχι πριν να προηγηθεί ένας αγώνας επί ίσοις όροις, γεγονός που κάνει τη νίκη των Ελλήνων ακόμα πιο σημαντική. Στα διάφορα αγγεία οι σκηνές μάχης που απεικονίζονται είναι συχνά αμφίρροπες. Οι Αμαζόνες εμφανίζονται να νικούν ή να είναι έτοιμες να αντεπιτεθούν και στο χώμα συνήθως βρίσκονται περισσότεροι νεκροί ή τραυματισμένοι Έλληνες από ότι Αμαζόνες. Αντίθετα από τους Πέρσες που συχνά απεικονίζονται να τρέχουν μακριά τρομαγμένοι, οι Αμαζόνες πάντα εμφανίζονται να τρέχουν αποφασιστικά προς το μέρος του εχθρού. Κάθε βασίλισσα των Αμαζόνων έχει τη δική της μυθική βιογραφία που αποκαλύπτει το πόσο σημαντική προσωπικότητα θεωρούνταν ενώ γενικά οι Αμαζόνες συνήθως πεθαίνουν νέες στο πεδίο της μάχης, ένας θάνατος που θεωρούνταν ταιριαστός σε έναν ήρωα, και έτσι μετατρέπονται στο αντίστοιχο και ισότιμο του Έλληνα ήρωα.
Στινγκ
right|250px Ο Στινγκ (Sting, πραγματικό όνομα: Gordon Matthew Thomas Sumner, 2 Οκτωβρίου 1951) είναι Άγγλος τραγουδιστής και ένας από τους διασημότερους Βρετανούς καλλιτέχνες. Ήταν μέλος του συγκροτήματος The Police μέχρι το 1985 όπου και ξεκίνησε την σόλο καριέρα του.
Γεννήθηκε στις 2 Οκτωβρίου του 1951 σε μια πόλη κοντά στο Νιούκαστλ. Σήμερα είναι πατέρας έξι παιδιών, ασχολείται με την γιόγκα και έχει εκδώσει την αυτοβιογραφία του με τίτλο Βroken Μusic.
Αμαζόνες
Τέχνη
Όμως οι Αμαζόνες προφανώς ήταν σύμβολα σεξουαλικότητας και για τις γυναίκες γιατί κοσμούν και γυναικεία αντικείμενα, όπως κοσμηματοθήκες και μπουκάλια για άρωμα. Σε ένα αγγείο για μύρο μάλιστα απεικονίζεται ένας νέος σε στάση φλερτ απέναντι σε μία Αμαζόνα και υπάρχει η επιγραφή «ο παις καλός», δηλαδή ο νεαρός είναι όμορφος. Έχουν βρεθεί ακόμα και κούκλες που έχουν τη μορφή Αμαζόνας. Οι Αμαζόνες ήταν και για τις Ελληνίδες πρότυπα αξιοθαύμαστων γυναικών από τα παιδικά τους χρόνια.
Στινγκ
Τα χρόνια στους Police
Το Γενάρη του 1977, ο Sting άφησε το σπίτι του στο Νιούκαστλ για να εγκατασταθεί στο Λονδίνο. Εκεί γνώρισε τους Στιούαρτ Κόουπλαντ και Χένρι Παντοβάνι. Μαζί ίδρυσαν το συγκρότημα The Police. Ο Sting έγινε ο μπασίστας και ο τραγουδιστής τους.
Αμαζόνες
Στη μυθολογία
Ίσως η πιο γνωστή Ελληνίδα Αμαζόνα ήταν η Αταλάντη που ήταν δεινή κυνηγός, δρομέας και παλαιστής (όπως η Χουτουλούν των Μογγόλων) και ενέπνευσε πολλούς μύθους αλλά και πολλά έργα τέχνης. Επίσης, ο Ηρακλής, ως μέρος των «άθλων» του, ανέλαβε να κλέψει τη ζώνη της βασίλισσας των Αμαζόνων, Ιππολύτης. Κατά τη διάρκεια αυτής της εκστρατείας, ο Θησέας, που συνόδευε τον Ηρακλή, έκλεψε μία Αμαζόνα, την Αντιόπη. Αυτό το τελευταίο γεγονός προκάλεσε την επίθεση των Αμαζόνων στην Αθήνα. Η λεγόμενη «Αμαζονομαχία» που ακολούθησε αποτελεί έναν από τους βασικούς ιδρυτικούς μύθους της Αθήνας και της κλασσικής ελληνικής αρχαιότητας. Τόσο σημαντική τη θεωρούσαν οι Αθηναίοι που την απεικόνισαν και στη μία πλευρά της Ακρόπολης.
Στινγκ
Τα χρόνια στους Police
Η μεγαλύτερη επιτυχία των Police ( που συνολικά κατέκτησαν 6 βραβεία Γκράμι στα 5 χρόνια ύπαρξής τους), ήταν το τραγούδι every breath you take από το άλμπουμ Synchronicity, που ήταν ουσιαστικά και η τελευταία ομαδική δουλειά του συγκροτήματος. Μετά από αυτό, ο καθένας συγκεντρώθηκε στην ατομική του δουλειά. Το 1985 αποφασίστηκε και επισήμως η διάλυση του συγκροτήματος. Το 2007 οι Police επανενώθηκαν και αποφασίστηκε μια παγκόσμια περιοδεία.
Αμαζόνες
Στη μυθολογία
Οι Αμαζόνες πήραν επίσης μέρος στον Τρωικό Πόλεμο. Για να βοηθήσουν τον Πρίαμο, έστειλαν μια ομάδα τους υπό τις εντολές της βασίλισσάς τους, Πενθεσίλειας, αλλά ηττήθηκαν από τον Αχιλλέα.
Στινγκ
Η σόλο καριέρα
Ήδη προτού αφήσει τους Police, ο Sting συνεργαζόταν με πολλούς άλλους καλλιτέχνες, όπως οι Dire Straits (Money for nothing). Μετά την διάλυση, ο Sting δημιούργησε μια άλλη μπάντα, τους Blue Turtles. Οι Blue Turtles αποτελούνταν από τους Branford Marsalis (σαξόφωνο), Kenny Kirkland (πλήκτρα) και Omar Hakim (ντραμς).
Το πρώτο σόλο άλμπουμ του Sting με τίτλο 'The Dream Of The Blue Turtles' γνώρισε την επιτυχία, αφού από μέσα του ξεχώρισαν τρία τραγούδια που κράτησαν για πολύ καιρό υψηλές θέσεις στις τοπ λίστες της Αμερικής και της Αγγλίας. Αξιοσημείωτο είναι ότι το ύφος και τα τραγούδια του άλμπουμ αυτού είχαν πολλά κοινά σημεία με το τελευταίο άλμπουμ των Police 'Synchronicity'. Την ίδια χρονιά (1985) ο Sting και οι Blue Turtles εξέδωσαν ένα live άλμπουμ τους με την συνεργασία του Michael Apted και οργάνωσαν δύο περιοδείες. Το 1988 ο Sting συνάντησε τον πρώην κιθαρίστα των Police Andy Summers και μαζί ηχογράφησαν το άλμπουμ Nothing Like The Sun. To 'Nothing Like The Sun' που γνώρισε κι αυτό αμέσως μεγάλη επιτυχία, ενώ ένα από τα τραγούδια ήταν αφιερωμένο στον λαό της Αργεντινής, το 'They Dance Alone'. Την ίδια χρονιά, Ο Sting πήρε μέρος στις συναυλίες της Διεθνούς Αμνηστίας για τα ανθρώπινα δικαιώματα και στην συνέχεια στο Live Aid. thumb|το εξώφυλλο του πρώτου σόλο άλμπουμ του Sting|right Στα τέλη της δεκαετίας του '80 ο Sting ίδρυσε την δισκογραφική εταιρία Pangaea, δίνοντας έμφαση περισσότερο σε νέους τζαζίστες καλλιτέχνες. Το 1989 ο Sting, με την συνεργασία της γυναίκας του Trudie Styler ίδρυσε το Ίδρυμα Rainforest, για την προστασία των τοπικών δασών του κόσμου. Με συναυλίες και αρκετές καμπάνιες ευαισθητοποίησης των πολιτών κατάφεραν να μαζέψουν γύρω στα 20 εκατομμύρια δολάρια. Από την έναρξη του, το Ίδρυμα Rainforest έχει επεκταθεί σε ένα δίκτυο οργανισμών που αυτήν την στιγμή λειτουργούν σε 18 χώρες του κόσμου μας.
Αμαζόνες
Στη μυθολογία
Αυτές είναι οι πιο γνωστές μυθολογικές ιστορίες σχετικά με τις Αμαζόνες αν και υπάρχουν πολλές περισσότερες και είναι αδύνατον να αναφερθούν όλες.
Αναφορές στην Ιλιάδα του Ομήρου
μικρογραφία|300x300px|εναλλ.=
Στινγκ
Η σόλο καριέρα
Μέχρι το έτος 2000, τρία ακόμα άλμπουμ ηχογραφήθηκαν (Ten Summoner's Tales, Soul Cages, Brand New Day). Το 'Soul Cages', μάλιστα, χαρακτηρίστηκε από τον ίδιο ως αυτοβιογραφία.
Αμαζόνες
Αναφορές στην Ιλιάδα του Ομήρου
---
Στην ιστορία
μικρογραφία|Αμαζόνα που ετοιμάζεται για μάχη. Έργο του Pierre-Eugene-Emile Hebert (1860).|357x357px|εναλλ.=Η υπόθεση ότι οι Αμαζόνες ήταν υπαρκτά πρόσωπα και ήταν γυναίκες σκυθικών φυλών στηρίζεται και από αρχαιολογικά ευρήματα. Σε πολλές περιοχές που στην αρχαιότητα θεωρούνταν σκυθικό έδαφος, όπως η Ουκρανία, η Ρωσία, η Γεωργία, το Καζακστάν, το Αφγανιστάν, ο Πόντος, η Μογγολία, ο Δνείπερος ποταμός και η βόρεια Θράκη, έχουν βρεθεί πολυάριθμοι τάφοι πολεμιστών από τους οποίους το 30% - 40% είναι γυναικείοι. Ακόμα και στην έρημο Τάκλα Μακάν, στη βόρεια Κίνα, έχουν βρεθεί τάφοι γυναικών πολεμιστριών που ταιριάζουν στο προφίλ των Αμαζόνων.
Στινγκ
Η σόλο καριέρα
Ως σολίστας καλλιτέχνης, ο Sting έχει Βραβευθεί με 12 βραβεία Γκράμμι, ένα Emmy, είχε τρεις υποψηφιότητες για Όσκαρ, ενώ ψηφίστηκε και Πρόσωπο της Χρονιάς για το 2004 από το MusiCares.
Εξωτερικοί σύνδεσμοι
Κατηγορία:Βρετανοί τραγουδιστές Κατηγορία:Βραβευμένοι με Brit Κατηγορία:Βραβευμένοι με Γκράμι Κατηγορία:Άγγλοι άνδρες ηθοποιοί κινηματογράφου
Αμαζόνες
Στην ιστορία
Τάφοι γυναικών πολεμιστριών έχουν βρεθεί επίσης και στη Βεργίνα και τα όπλα που βρέθηκαν σε αυτούς δεν είναι μακεδονικά αλλά σκυθικά και ιλλυρικά. Οι ιστορικοί εικάζουν ότι, επειδή οι τάφοι αυτοί είναι πολυτελείς, περιέχουν τα οστά συγγενών του Μεγάλου Αλεξάνδρου και του πατέρα του, του Φίλιππου Β΄. Ο Φίλιππος είναι γνωστός για την προτίμησή του στις δυναμικές και πολεμικά εκπαιδευμένες γυναίκες καθώς δύο από τις συζύγους του, η Μήδα και η Αυδάτη ήταν πριγκίπισσες πολεμίστριες, η πρώτη από τη Θράκη και η δεύτερη από την Ιλλυρία. Η μισαδελφή του μεγάλου Αλεξάνδρου επίσης, η Κυνάνη, που ήταν κόρη του Φιλίππου και της Αυδάτης, γαλουχήθηκε από τη μητέρα της με τα σκυθικά πρότυπα και έμεινε γνωστή για τις πολεμικές της ικανότητες ενώ έγινε και εκείνη σημαντική στρατηγός όπως και ο Αλέξανδρος και πολέμησε στο πλευρό του πατέρα της στην Ιλλυρία. Η ανιψιά επίσης του Αλεξάνδρου, η κόρη της Κύνας, που αρχικά πήρε το σκυθικό όνομα Ανταία αλλά αργότερα το άλλαξε σε Ευρυδίκη για να μη θεωρείται ξένη από τους Μακεδόνες, γαλουχήθηκε και αυτή με πολεμικό τρόπο από τη μητέρα της και έγινε και εκείνη στρατηγός. Εικάζεται ότι κάποιες από αυτές τις γυναίκες, που είχαν καταγωγή από τα εδάφη των Αμαζόνων και ήταν γαλουχημένες με αμαζονικά πρότυπα, είναι θαμμένες σε αυτούς τους τάφους στη Βεργίνα. Η Αμαζόνα βασίλισσα Θάληστρις συνάντησε τον Μέγα Αλέξανδρο κατά τη διάρκεια της εκστρατείας του στην Ασία με σκοπό να αποκτήσει το παιδί του. Το 327 π.Χ. επίσης ο Μέγας Αλέξανδρος συνάντησε, αυτή τη φορά στο πεδίο της μάχης, την Αμαζόνα Κλεόφη.
Το 2004 μάλιστα, προς μεγάλη έκπληξη των αρχαιολόγων, ανακαλύφθηκε στη Μεγάλη Βρετανία ένας ομαδικός τάφος 120 υψηλόβαθμων πολεμιστών, ανάμεσα στους οποίους ήταν και δύο γυναίκες, που είχαν αποτεφρωθεί τιμητικά μαζί με τα όπλα τους και τα άλογά τους. Εκείνο που προκάλεσε την έκπληξη δεν ήταν τόσο το γεγονός ότι οι πολεμιστές ήταν γυναίκες όσο ότι τα αντικείμενά τους και τα όπλα τους προέρχονταν από τη σαρματιανή περιοχή του Δούναβη, την αρχαία Θράκη και Ιλλυρία, την πατρίδα των Αμαζόνων. Ο αυτοκράτορας Μάρκος Αυρήλιος είχε χρησιμοποιήσει πολλές φορές στρατιώτες από τη φυλή των Σαρματών αλλά θεωρούνταν ότι ήταν αποκλειστικά άντρες. Με την ανακάλυψη αυτού του τάφου αποδείχθηκε ότι συμμετείχαν και γυναίκες, οι οποίες μάλιστα ήταν και υψηλόβαθμες στη στρατιωτική ιεραρχία και προέρχονταν από την πατρίδα των Αμαζόνων.